b'\n_START_ARTICLE_\nKabli looduse \xc3\xb5pperada\n_START_PARAGRAPH_\nKabli looduse \xc3\xb5pperada on Kabli looduskaitsealal Kabli k\xc3\xbclas H\xc3\xa4\xc3\xa4demeeste vallas P\xc3\xa4rnumaal asuv \xc3\xb5pperada.\n_START_SECTION_\nRaja tutvustus\n_START_PARAGRAPH_\nRada on 1,8 km pikk ja ringikujuline. See algab Kabli k\xc3\xbclastuskeskuse juurest parklast, kus on kohti k\xc3\xbcmnele autole. K\xc3\xbclastuskeskuse juures on l\xc3\xb5kkekoht koos grillimisrestidega. Ratastooliga v\xc3\xb5i lapsevankriga saab rajal liikuda Kabli k\xc3\xbclastuskeskusest kuni pesakastimaailmani (u 200 m). Rajale j\xc3\xa4\xc3\xa4b vahelduvaid maastikke ja eri elupaiku, sh v\xc3\xa4\xc3\xa4riselupaiku. \xc3\x95pperajal on puidust suunaviidad ja infotahvlid. Need tutvustavad piirkonna vaatamisv\xc3\xa4\xc3\xa4rsusi. Raja l\xc3\xa4bimiseks kulub \xc3\xbcks-kaks tundi, selle l\xc3\xb5pus on\xc2\xa0Priivitsa l\xc3\xb5kkekoht, kus saab tuld teha ja piknikku pidada.\n_START_SECTION_\nVaatamisv\xc3\xa4\xc3\xa4rsused\n_START_PARAGRAPH_\nKabli looduse \xc3\xb5pperaja vaatamisv\xc3\xa4\xc3\xa4rsused on Kabli linnujaam, kus on infostend ja linnuvaatlustorn, pesakastimaailm, mitmekesised maastikud ning v\xc3\xa4\xc3\xa4riselupaigad, samuti sealne rannikumeri. Kabli k\xc3\xbclaplatsile on p\xc3\xbcstitatud jaala (purjelaeva Markus m\xc3\xa4lestusm\xc3\xa4rk), t\xc3\xa4histamaks Eesti esimese kaugs\xc3\xb5idupurjeka vettelaskmise 150. aastap\xc3\xa4eva.\xc2\xa0Selle juures on kapten-reeder Jakob Marksoni majamuuseum.'